
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
Proiect de hotărâre privind modificarea Hotărârii Cosiliului Local nr. 170/29.05.2007 privind ajustarea tarifului pentru prestarea  serviciului de  hidroforizare a apei reci potabile către consumatorii din Municipiul Timişoara de către .S.C. Compania Locală de Termoficare Colterm S.A.
1. Descrierea situaţiei actuale

În prezent, livrarea apei reci pentru imobilele cu mai mult de P+4 nivele este în atribuţia S. C. Compania Locală de Termoficare Colterm S.A. şi anume :
· întreţinere, reparaţii, exploatare staţii hidrofor,
· întreţinere, reparaţii, exploatare reţele distribuţie apă rece hidrofor,
· activitate de furnizare apă rece hidrofor, contractare, facturare , încasare apă rece hidrofor, întreţinere, reparaţii, exploatare buclă de măsură.
	Apa rece este livrată de la S.C. AQUATIM S.A. la presiunea medie de 1,5 atm ( presiune oraş), pe bază de măsură la o centrală termică de cvartal şi 52 de puncte termice, care au instalaţie de hidrofor.
	La  fiecare din ele există instalaţii individuale pentru ridicarea presiunii de la 1,5 la 4,5 atm. plecare din PT/CT.
	Toate imobilele cu mai mult de P+4 nivele sunt alimentate prin conducte individuale de apă rece hidrofor (28.000 ml), cele 306 imobile fiind contorizate la nivel de racord.
Acest serviciu este independent de serviciul de furnizare a energiei termice.

2. Schimbări preconizate şi rezultate aşteptate

În contextul modificării următoarelor elemente: creştere tarif la energia electrică, creştere tarif la apă rece, creştere tarif la canal, inflaţie, creşteri salariale medii se impune o modificare a tarifului pentru prestarea serviciului de hidroforizare a apei reci potabile către consumatori.


3. Concluzii
Urmare a celor prezentate mai sus, considerăm necesară şi oportună aprobarea privind modificarea Hotărârii Cosiliului Local nr. 170/29.05.2007 privind ajustarea tarifului pentru prestarea serviciului de  hidroforizare a apei reci potabile către consumatorii din Municipiul Timişoara.

